وەزارەتەگە لە بەیاننامەیگ رەسیە ئاژانس شەفەق نیوزەلە زوان وەڕیەوبەر خەسەخانەی زایین و مناڵ "فاطمة الزهراء"   لە فەرمانگەی تەندروسی بەغداد رەسافە، دکتۆر سەلام بەدر سوڵتان وت: ژینگ خەڵک ناوچەگە پەنج لفانە (سێ دویەت و دوو کوڕ) زایە، و داڵگەگە وەگەرد پەنج کوورپەگەی وە تەندروسی خاسیگ لە خەسەخانە دەرچگن.
وەرپرس تیم پزشکی ژنانە و زایین، خانمە دکتۆر سەیما محمد لامی وت: ئەو ژنە لەناو تەمەن بیس ساڵان، لە نۆ مانگان بویە و رەسیە فریاکەفتن خەسەخانەگە، ژیان لە ژانپیچ مناڵدان داشتگە، و دویای وەشکین پزشکی و تاقیگە و سۆنار، هەواڵەی نەشتەرگەری کریا، و وە نەشتەرگەری قەیسەری پەنج لفانە زاێد، سێ دویەت و دوو کوڕ، کیشیان ها ناوبەین (800 _1300 گرام)، و خریانە ژیر چەودیاریکردن، و وەتەندروسی خاسیگ لە خەسەخانە دەرچگن.
